Iloq etnografik festivali. Iloq etnografik festivali – Oʻzbekistonning Toshkent viloyati Ohangaron tumani Oʻrgʻoz qishlogʻida anʼanaviy tarzda aprel-may oylarida oʻtkaziladigan ochiq folklor festivali. = Tarixi = Festival gʻoyasi Xalqaro „Oltin meros“ xayriya jamoat Fondi Toshkent viloyati boʻlimi rahbari Zarifa Eshmirzayevaga tegishli. Ilk bor 2016-yilda oʻtkazilgan. 2020-yildan COVID-19 epidemiyasi sababli toʻxtab qolgan. 2022-yildan qayta tiklandi. Oxirgi marta 2023-yil 16-may kuni tashkil etilgan. Festival nomi Toshkent viloyatining janubiy qismida Ohangaron daryosi (XIII asr boshlariga qadar Iloq deb atalgan) havzasida joylashgan tarixiy Iloq viloyati nomidan olingan. Tashkilotchilar. Festival Toshkent viloyati hokimligi, viloyat turizm va madaniy meros bosh boshqarmasi, viloyat madaniyat boshqarmasi, Ohangaron tumani hokimligi, Oʻzbek milliy qoʻgʻirchoq teatri, Xalqaro „Oltin meros“ xayriya jamoat Fondi tomonidan oʻtkaziladi. Festival jarayoni. Iloq etnografik festivalida qadimgi Iloq davlatining tarixiy urf-odatlari, odamlarning yashash tarzi, madaniyati, folklor ansambllar, dorbozlarning chiqishlari, teatr ustalarining badiiy mahoratlari namoyish etiladi. Tashrif buyuruvchilar konsert dasturlari, maydon tomoshalari, qolaversa, gastro, etno, sport turizm imkoniyatlaridan bahra oladi. Maqolalar. Puteshestvie v mnogoobrazie etnografii v Uzbekistane = Manbalar =